open-index/open-wikipedia-markdown huggingface dataset:
Mathias Martin

* Mathias Martin (Uergelbauer) (1765-1825), en däitschen Uergelbauer
* Mathias Martin (Architekt) (1882-1943), e lëtzebuergeschen Architekt an Auteur
Costa Rica

**Costa Rica**, op Spuenesch: *República de Costa Rica*, ass e Staat a Mëttelamerika. D'Haaptstad ass San José.

## Struktur vum Land
D'Land huet eng Fläch vun 51.100 Quadratkilometer, wouvun 100 km² Insele sinn.

## Sproochen
Déi offiziell Sprooch a Costa Rica ass Spuenesch.

## Um Spaweck
Kiribati

**Kiribati**, op Gilbertesesch: *Ribaberikin Kiribati* an op Englesch: *Republic of Kiribati*, ass en Inselstaat an Ozeanien.

## Sproochen
Déi offiziell Sprooche si Gilbertesesch an Englesch.

## Inselgruppen
Den Inselstaat besteet aus 32 Atollen an dräi Inselgruppen an der Insel Banaba.

## Um Spaweck
Jean-Pierre Nuel

De **Jean-Pierre Nuel** (och an der Schreifweis **Nuël** ze fannen), gebuer de 27. Februar 1847 zu Téiteng, a gestuerwen den 21. August 1920 zu Léck, war e lëtzebuergesch-belschen Dokter an der Medezin, spezialiséiert als Ophtalmolog (Aendokter) a Physiolog.

## Studium
De Jean-Pierre Nuel huet 1870 säi Studium op der Universitéit vu Gent mat engem Doktertitel ofgeschloss. Duerno huet hien och zu Lëtzebuerg (1870-1871) déi néideg Exame gemaach, fir do kënnen ze praktizéieren. Duerno huet hien zu Bonn, Wien an Utrecht weiderstudéiert a sech spezialiséiert, zu Utrecht beim Aendokter Franciscus Cornélius Donders (1818 - 1889), dee säi Virbild gouf an deen hie virun orientéiert huet.

## Liewen
Zeréck am Land, huet hie sech zu Eech etabléiert a war dräi Joer laang Hausdokter (Omnipracticien). Gläichzäiteg ass hie mat senge Publikatioune virugefuer.

Seng Artikele goufe virun allem am *Dictionnaire encyclopédique des sciences médicales* vum Dechambre publizéiert, an hu sech ë.&nbsp;a. mat dem Wimpermuskel (*anatomie comparée*), der Netzhaut (Anatomie a Physiologie), dem A (Anatomie, Physiologie an Embryogénie) an der *[[Ophtalmie sympathique]]* befaasst.

Nom fréien Doud vum Léon Noël am Joer 1877 huet d'Universitéit vu Léiwen Appell un hie gemaach an e mat der Direktioun vun hirer Aeklinick an der Klinick fir Syphilis- an Hautkrankheete chargéiert. Well hien awer zu Léiwe keng Méiglechkeet hat, fir mat senge Recherchë virunzefueren, huet en dräi Joer duerno demissionéiert, an zu Gent de vakante Poste vu Professer an der Physiologie besat.

1885 huet hien dunn d'Successioun vum Ophtalmolog Ernest Fuchs zu Léck ugetrueden. Zousätzlech huet hien, um Héichpunkt vu senger Karriär, de Physiologiescours an Zesummenaarbecht mat dem bedeitende Léon Frédéricq iwwerholl.

1885 huet hien déi belsch Nationalitéit ugeholl.

Fir un hien z'erënnere gouf d'Téitenger Primärschoul, no hirer Restauratioun 2011, op den Numm *[[Jean-Pierre-Nuel-Schoul|École Jean-Pierre Nuel]]* gedeeft.

## Publikatiounen (Auswiel)
* *Beitrag zur Kenntniss der Säugethierschnecke*, (1872)
* *Recherches microscopiques sur l ’anatomie du limaçon des mammifères*, (1878)
* *La Vision*, édition Octave Doin, Paris, (1904)

## Auszeechnungen
* 
* 
## Kuckt och
*Nuel-Raum

## Literatur
* Jules Kauffmann: *Jean-Pierre NUEL* (eng Broschür vun der Käler Gemeng).
* Georges Majerus: DR. JEAN-PIERRE NUËL (1847 – 1920) op de Säiten 20-23 vun ripevuesch - Zeitung vun der Gemeng Useldeng 1/2016, Säit 21
* L. Weekers: Extrait «Liège Médical», N°25 du 28 août 1920

## Um Spaweck
* Kuerzbiographie op der Säit vun der Universitéit Léiwen
* Notice biographique à l'Académie de Médecine par lePr E. Van Ermengem ''- inBull.Acad.Med.Bel. 1920''
* Eloge à l'Académie de Médecine par le Pr P. Nolf ''- in Bull.Acad.Med.Bel. 1927''
Mathias Martin (Architekt)

De **Mathias Martin**, gebuer de 27. November 1882 zu Welschent, a gestuerwen den 8. November 1943 an der Stad Lëtzebuerg, war e lëtzebuergeschen Architekt an Auteur.

De Mathias Martin huet no der Primärschoul eng Léier als Steemetzer an Zammermann gemaach; seng Secondairesstudien huet hien an der Handwierkerschoul ofgeschloss.

1901 war hien Zeechner an engem lëtzebuergeschen Architektebüro ier hien duerno fir dräi Joer zu Metz an enger Baufirma geschafft huet fir déi hien am haitegen Amnéville (deemools *Stahlheim*) de Bau vu Wunnhaiser iwwerwaacht huet. Zur selwechter Zäit war hien och an der Kënschtlerkolonie zu Darmstadt a Course beim Joseph Maria Olbrich ageschriwwen.

1906 huet de Mathias Martin den Architekteconcours fir den Neesopbau vun de Gebaier vun der Händschefabréck an der Giewerei Reinhard am Gronn gewonnen.

Als Autodidakt krut hien 1931 den Titel Architekt-Entreprener, nodeems hien eng Zäit an England an och an Holland geschafft hat.

Als Auteur huet de Mathias Martin eng Rei vun Erzielungen op däitsch geschriwwen, dëst mam Zil vun enger patriotescher Erzéiung. Hien hat och eng Serie vun 8 Bicher mat historeschen Erzielungen ugefaangen. D'Bicher mam Titel „Von 10.000 jähriger Heimaterde“ goufen awer net all verëffentlecht

## Wierker an der [[Lëtzebuerg (Stad)|Stad Lëtzebuerg]]
### [[Garer Quartier (Stad Lëtzebuerg)|Garer Quartier]]
* ëm 1908: Villa Clivio, *Goethe-Srooss*
* 1910: Haus 10, Nei Avenue
* 1923: Villa Pauly, *[[boulevard de la Pétrusse]]*
* 1926: Hotel Carlton, *Dicks-Strooss*
* 1935: Haus 68 Stroossbuerger-Strooss
* Villa Pier, *Goethe-Srooss*

### [[Uewerstad]]
* 1913: Ciné de la Cour, Waassergaass

### [[Belair]]
* 1923: „Maison Bel-Air“, *avenue Gaston Diderich*
* Haiser 38 a 40, *rue Albert 1er*

## Biller

Villa Clivio Luxembourg City 2011-08.jpg|Villa Clivio (2013)
Luxembourg, 10 avenue de la Liberté.JPG|Haus 10 Avenue de la Liberté (2015)
Luxembourg, Villa Pauly (1).JPG|Villa Pauly (2014)
Luxembourg, anc. Hotel Carlton (détail 9).JPG|Fréieren Hotel Carlton (2015)
Luxembourg, 68 rue de Strasbourg (1).JPG|Haus 68, Stroossbuerger-Strooss (2015)
Luxembourg, Maison Bel-Air (1).JPG|Haus Bel-Air (2015)
Luxembourg, 38 rue Albert 1er (2).JPG|Haus 38, rue Albert 1er (2015)
Luxembourg, 40 rue Albert 1er (2).JPG|Haus 40, rue Albert 1er (2015)


## Bibliographie
* *Luxemburger Burgenbuch I. Vom Bau der ersten Burgen im Land. Die Kaiserlichen vor Burscheid (1025)*, 1937
* *Luxemburger Burgenbuch II. 1413. Die Ritterrevolution und die erste grosse Burgenzerstörung im Land*, 1938

## Literatur
* Phillppart, Robert L.. *Mathias Martin. Visionaire de l'art nouveau*. Lëtzebuerg, 1989, Ss. 14-15
* Caregari, Luc. *Mathias Martin. "Nulla Dies Sine Linea"* in: Ons Stad Nr 95 vun 2010, Ss. 38-41 (Link op d'pdf-Dokument)
* Philippart, R., 2007. *Luxembourg. Historicisme et identité visuelle d'une capitale.* 207 S. éditions saint-paul. ISBN 978-2-87963-694-8, S. 139
* Claude D. Conter: Mathias Martin. In: http://www.autorenlexikon.lu/page/author/449/4491/DEU/index.html 07.01.2014

## Um Spaweck
Mutuell

Eng **Mutuell** oder **Mutualitéit** ass e net kommerziellt Versécherungsorgan , dat op kooperativer Grondlag gewëss Assurance-Risike vun hiren eegene Memberen ofdeckt, meeschtens um Gebitt vun der Gesondheet an de Pensiounen.
Mauritius

D**'Republik Mauritius** ass en Inselstaat am Südweste vum Indeschen Ozean. Mauritius läit ronn 900&nbsp;km ëstlech vu Madagaskar. Am Norde leien d'Seychellen an am Westen dat franséischt Iwwerséidepartement La Réunion.

D'Republik Mauritius besteet aus zwou groussen an e puer méi klengen Inselen.

Op Mauritius selwer, der gréisster Insel vum Land, läit d'Haaptstad Port Louis.

Ëm eng grouss Partie vun der Haaptinsel zitt sech ee Riff, aus deem e puer kleng Inselen erausluussen, wéi Amber Island, Gunners Coin a Round Island.

Déi zweetgréisst Insel ass Rodrigues mat ronn 40.000 Awunner.

Mauritius, Rodrigues, a La Réunion gehéieren zu de Maskarenen.

## Um Spaweck
Fakeltuerm

E **Fakeltuerm** ass e gestäipte Rouer, op deem un der Spëtz Brennere sinn, fir Gasen, déi net kënne verwäert ginn, oder geféierlech sinn, ze verbrennen.

Fakeltierm ginn an der Pëtrolsindustrie an a Schmelze gebraucht.

## Um Spaweck
Joseph Görres

De **Joseph Görres**, gebuer de 25. Januar 1776 zu Koblenz, a gestuerwen den 29. Januar 1848 zu München, war en däitsche politesche Publizist.

## Säi Liewen
Wéi de Görres op d'Welt koum, war Koblenz Residenzstad vum Äerzstëft Tréier ënner dem Kurfürst-Äerzbeschof Clemans Wenzeslaus vu Sachsen. Dem Görres seng Mamm war Italieenerin a säi Papp huet aus enger Famill vu Wënzer, Klengbaueren an Händler gestaamt, a war en Holzhändler, dee sech gutt stoung. De klenge Joseph war sech selwer iwwerlooss an a sengem Heemechtshaus gouf et kaum Bicher. Am Kolléisch zu Koblenz huet hie sech fir Geographie, Geschicht a fir Naturwëssenschaften intresséiert.

1793 huet de Görres d'Schoul stoe gelooss, fir op Bonn ze goen, an do Medezin ze studéieren. Doraus ass et wéinst de politeschen Onrouen näischt ginn, an hien ass bis 1799 doheem bliwwen, wou hie sech autodidaktesch an der Medezin, Mathematik an Naturwëssenschafte weidergebilt huet.

De Görres, dee vu Jonktem u schwäermerech Iddien hat, ass duerch d'Franséisch Revolutioun an e Begeeschterungstommel gefall. No der franséischer Belagerung vum Rhäinland 1794, ass de Görres an d'Ëffentlechkeet gaangen, fir senger Freed iwwer Fräiheet, Gläichheet a Bridderlechkeet Ausdrock ze ginn. Déi Zäit huet hie vill Schrëfte publizéiert an en ass iwwer déi "iwwerliefte" Strukture vu Staat a besonnesch der kathoulescher Kierch hiergefall.

## Seng Publikatiounen
**Aphorismen über Kunst*, 1802
**Über den Fall Teutschlands und die Bedingungen seiner Wiedergeburt*, 1810
**Mythengeschichten der asiatischen Welt*, 1810
**Rheinischer Merkur* (Ed.), 1814-1816, Zäitschrëft
**Teutschland und die Revolution*, 1819
**Beantwortung der in den jetzigen Zeiten für jeden Teutschen besonders wichtigen Frage: Was haben wir zu erwarten?*, 1814
**Europa und die Revolution*, 1821
**Athanasius*, 1838
**[[Die christliche Mystik]]*, 1836/42, éischt Oplo a 4 Bänn, 1879, zweet Oplo a 5 Bänn bei G.J. Manz München-Regensburg
**Der Dom von Köln und das Münster von Strasburg*, 1842
**Historisch-politische Blätter für das katholische Deutschland* (Ed.), Zäitschrëft
**Aspecten an der Zeitwende. Zum neuen Jahre 1848*, 1848

## Um Spaweck
Depanneuse Goldwing

D**'Depanneuse Goldwing** ass e speziellt Motorad vun der Police vu Japan a vun Dubai, an ass geduecht fir Autoe séier ofschleefen ze kënnen.

D'Gefier ass op Basis vun enger GL1800 opgebaut, bei där den hënneschten Deel ëmgebaut ass, a mat enger Ofschleefachs ekipéiert ass, déi sech hydraulesch zesummen- an auserneeklappt. D'Gefier gëtt a Stied mat enger héijer Bevëlkerungsdicht, an deemno engem héijen Undeel vun Autoen a vill Trafic, agesat. Mat engem Moto kënnt ee sech méi séier duerch den Trafic an et kann een deemno méi séier en Auto ofschleefen.
Georges Calteux

De **Georges Calteux**, gebuer den 29. Abrëll 1936 an der Stad Lëtzebuerg, ass e lëtzebuergesche Professer fir Konschterzéiung a Verwaltungsdirekter. Nodeem hien am Secondaire enseignéiert hat, war hie vun 1982 bis 2004 Direkter vum Service des sites et monuments nationaux zu Lëtzebuerg.

Hien ass virun allem bekannt wéinst senge Beméiungen ëm d'Erhale vun historesche Gebaier an der konschtgerechter Restauratioun vun alen Haiser zu Lëtzebuerg. Op deem Gebitt huet hien och publizéiert.

## Formatioun a Karriär
* 1960: Première-Examen am Iechternacher Kolléisch
* 1960-1963: Konschtstudium op der *École des Beaux-Arts* zu Nanzeg, *[[Académie royale des beaux-arts de Bruxelles|Académie des beaux-arts]]* zu Bréissel an *Akademie für bildende Künste* zu Wien
* 1964-1966: Stagiaire am Iechternacher Kolléisch
* 1967-1977: Zeecheprofesser am Iechternacher Kolléisch
* 1977-1982: Detachéiert bei de *[[Institut national pour le patrimoine architectural|Service des sites et monuments nationaux]]*
* 1982-2004: Conservateur en chef vum *Service des sites et monuments nationaux*

## Publikatiounen
* Calteux, G., 2010. *Unser Baum in Amerika*. récré 25: 149-154.
* Calteux, G. *Lëtzebuerger Bauerenhaus*. 3 Bänn, 1997, 1998, 1999.
## Literatur
* APEA:*Regard*, Album erausgi vun der Association des professeurs d'éducation artistique de l'enseignement secondaire et supérieur, 1987 Éditions St.-Paul

## Kuckt och
* Lëscht vu lëtzebuergesche Konschtschafenden
*Lëscht vu lëtzebuergesche Schrëftsteller
Luminismus

De Begrëff **Luminismus** huet e puer bedeitungen:
*Eng amerikanesch virimpressionistesch Landschaftsmolerei: Luminismus
*Eng neoimpressionistesch Konschtrichtung vu belsche Moler: Luminismus
*Eng amerikanesch anarchistesch Beweegung: Church of Gnostic Luminism
Luminismus (Belsch)

De **Luminismus ** an der Belsch ass e Begrëff fir neoimpressionistesche Molerei wéi déi vum Adrien Heymans (1839-1921), der Anna Boch (1848-1936), dem George Morren (1868-1941), dem Frits Van den Berghe an dem Émile Claus.

Den Numm geet zeréck op d'Zäitschrëft *[[Vie et Lumière]]*, déi 1904 gegrënnt gouf.
Handelsgesellschaft

Eng **Handelsgesellschaft** ass eng moralesch Persoun, déi kommerziell aktiv ass oder op d'mannst sou eng Form huet an déi sech an hirem eegenen Numm rechtlech engagéiere kann.

## Forme vun Handelsgesellschaften
Zu Lëtzebuerg si follgend Gesellschaften eleng duerch hir Form Handelsgesellschaften:

Donieft kënnen awer och Gesellschafte mat enger anerer Form Handelsgesellschafte sinn, wa s'als Gesellschaftszweck *Actes de commerce* hunn.

An enger wäit gefaasster Definitioun vun den Handelsgesellschaften zielt een och d'Société commerciale momentanée an d'Société commerciale en participation dozou, och wann dat u sech guer keng Gesellschafte sinn.
Offre publique d'achat

Eng **OP** oder **OPA**, **Offre publique (d'achat)**, ass en ëffentlechen Appell un d'Aktionären, hir Titele vun enger Aktiegesellschaft ofzetrieden.

Sou een Appell muss, fir zougelooss ze ginn, a gewësse Formen a Konditioune geschéien. Si sinn an de meeschte Länner gesetzlech festgeluecht, normalerweis, wéi zu Lëtzebuerg, duerch d'Bankenopsiicht. Duerch sou eng Operatioun versichen Aktionären oder aner Gesellschaften hiren Undeel um Kapital vun deene viséierte Gesellschaften opzebesseren, oder d'Kontroll driwwer z'iwwerhuelen. 
Et gëtt:
* *frëndlech OP- oder OPAen* a 
* *feindlech OP- oder OPAen*.
Déi eng hunn d'Zoustëmmung vum Management vun der betraffer Gesellschaft, déi aner net.
## Kategorië vun OPen (Ëffentlechen Offeren)
Et gëtt follgend Kategorië vun OPen vun deenen d'OPA e spezielle Fall ass:
*OPA: offre publique d'achat (Offer mat Bezuelung a bor) 
*OPE: offre publique d'échange (Offer mat Austausch vun Titeren) 
*OPR: offre publique de retrait (Am Uschloss un eng OPA oder eng OPE) 
*OPV: offre publique de vente (Verkafsoffer gefollegt vun enger Introductioun op der Bourse) 
*OPO: offre publique à prix ouvert (De Präis bleift op) 
*OPF: offre à prix fixe (Offer zu engem feste Präis) 
*OPM: offre à prix minimum oder nach offre publique mixte (Kominatioun vun OPA an OPE , mat enger Offer vun aner Titeren an Ausbezuelen a bor, oder d'Wiel tëscht den zwou Méiglechkeeten)

## Kuckt och
* Aktie
Kapital

**Kapital** ass e villsäitege Begrëff deen an de Wirtschaftswëssenschaften, der Soziologie, oder och an der Ëmgangssprooch eng eege Bedeitung huet. An der klassescher Léier iwwer d'Vollekswirtschaft ass et nieft dem Buedem an der Aarbecht ee vun den dräi Produktiounsfacteuren (Modern Auteure rechnen och nach d'Wëssen an d'Informatioun als véierte Produktiounsfacteur dobäi).

Kapital entsteet duerch d'Spueren, an anere Wierder duerch e Konsumverzicht. Kapital huet gewëssermoossen déi gläich Bedeitung wéi Verméigen, weist awer besonnesch bei Entreprisen op d'Méiglechkeet hin, déi se hunn, fir duerch hir finanziell Mëttel, hir aner Produktiounsfacteure méi rationell anzesetzen an doduerch d'Produktivitéit vun hirer Entreprise ze verbesseren.
Eurobond

**Eurobonds** sinn Obligatioune mat enger mëttlerer oder laanger Lafzäit (tëscht 5 a 15 Joer) um Eurokapitalmaart (Euromaart), déi am Géigesaz zu Auslandsemprunten net obligatoresch an der Wärung vum Land, wou se ofgesat ginn, ausgedréckt sinn.

Déi Emissiounen, déi a méi wéi engem Land Ofsaz sichen, ginn an der Reegel duerch international Bankkonsortie placéiert. Als Wärung dominéieren: US-Dollar, Yen, Schwäizer Frang, Pond Sterling an Euro.

Emittente si privat Entreprisë mat héijem Bonitéitsstandard, Staaten, ëffentlech Kierperschaften an och supranational Institutiounen.

Den éischten Eurobond ass 1963 vun 'Autostrada' op der Bourse vu Lëtzebuerg notéiert ginn. Déi Emissioun hat e Wäert vu 15 Milliounen US-Dollar an eng Lafzäit vu 15 Joer. Si bestoung aus 60.000 Bearer Bonds mat engem Wäert vun 250 US-Dollar, déi Recht op e Coupon vu 5,5 % ginn hunn.
Garde républicaine - Escadron motocycliste

Den **Escadron motocycliste** vun der franséischer Garde républicaine gouf 1952 gegrënnt, fir de President vun der Republik z'escortéieren. Ausser dëser Missioun ass en och soss nach bei verschiddene Séchertheetsmissiounen dobäi.

Spezifesch Missoune sinn ënner anerem, d'Escort vun Ambulanzen, vu besonneschem Material, a si gëtt bei groussen nationalen an internationale Vëloscourssen, wéi z.&nbsp;B. beim Tour de France agesat.

D'Unitéit besteet aus 98 Männer a Fraen, a si ass an der Kasär *De Rose* zu Dugny stationéiert.

D'Membere vum Escadron ginn no technesche Krittären erausgesicht a forméiert a mussen dofir eng Rei Tester matmaachen, no deene s'an d*'école de formation motocycliste* op Fontainebleau geschéckt ginn.

D'Schwadroun ass aus dräi Plettoen zesummegstallt, zu deenen och d'Akrobatenequipe gehéiert, an ee *peloton hors rang* dee Séchertheetsmissoune mécht dovun déi grouss Presidentenescorte. Dëse Pletto besteet aus 28 Motocyclisten.
Georges Vuillermoz

De **Georges Vuillermoz**, gebuer den 8. Juli 1925 zu Diddeleng, a gestuerwen den 29. Oktober 2024 zu Klierf, war e lëtzebuergeschen Theolog a Geeschtlechen.

## Studien

* 1931-1938 Primärschoul zu Diddeleng
* 1938-1945 Schüler am Kolléisch (Schüler am Convict Épiscopal Luxembourg 1938-1941; 1945-1946)
* 1945-1946 Cours supérieurs, section des sciences mathématiques
* 1946 Student an der ETH Zürich (Eidgenössische Technische Hochschule) Zürich, Abteilung III A (Maschinnebau)
* 1946-1952 Priesterseminar Lëtzebuerg
* 13. Juli 1952 Priisterwei duerch de Bëschof Léon Lommel
* 1952-1955 Student un der Pontificia Universitas Gregoriana zu Roum, Kanonesch Fakultéit (Kaplan vum Collegio dell'Anima)
* 20.12.1955 Doktorat am Kiercherecht
* 1954-1955 Stage un der Rota
* 1982-1985 "Studio Rotale" zu Roum
04.04.1986 Affekot vun der Réimescher Rota

## Zwangsrekrutéierung

* 1942 Wehrertüchtigungslager Ansemburg
* 1943-1944 Reichsarbeitsdienst, Spital am Pyhrn (Ueweréisträich)
* 1944-1945 Funker, Wehrmacht
* 1945 Granatensplitterverletzungen, Operatioun am Kriegslazarett Reichenau-Payerbach (Éisträich)

## Karriär

* 1953-1954 Aumônier-adjoint vun der Lëtzebuerger Arméi
* 1955-1958 Vikar zu Luxemburg-Liebfrauen
* 1958 Bistumssekretär
* 1960-1969 Direkter vum Convict Épiscopal Luxembourg
* 1972-1988 Aumônier "Maison d'Education pour jeunes filles" zu Schraasseg
* 1975-2001 Verantwortlech fir "religiöse Rundfunk- und Fernsehsendungeen" um RTL
* 1971-2000 Priedeger an den Sonndesmassen um RTL
* säit 1970 Mataarbechter am RTL
* säit 1979 Mataarbechter am "Lëtzebuerger Sonndesblad" an "Luxemburger Wort"
* 1991-2001 Bëschofsvikar fir Kiercherecht a Medien
* 1991-2001 Member am Bëschofsrot
* 1974 Aumônier vun der Cour Grand-Ducale

Um Kierchegeriicht zu Lëtzebuerg:
* 1958-1987 Bandverteidiger a Kierchenaffekot
* 1987 Offizial (President vum Kierchegeriicht)

Um Kierchegeriicht zu Metz:
* 1986-2001 Offizial (President vum Kierchegeriicht)
* 2001-2003 Kierchenaffekot
*1988-2005 Domkapitular an der Kathedral vu Lëtzebuerg

## Gielercher an Auszeechnungen
* 
* Chevalier am Ordre de Mérite du Grand-Duché de Luxembourg (1976)
* 
* Caporal d'honneur de l'Armée luxembourgeoise (2001)

## Publikatiounen
* *Das luxemburgische Primärschulgesetz - Eine rechtsgeschichtliche und kirchliche Untersuchung*, (Éditions Saint-Paul, Luxembourg 1990)
* *time-out Ein Suchender blickt auf Maria*, (Éditions Saint-Paul, Luxembourg 1998)
* *Diese drei Zentimeter Mutmassungen über Gott und die Welt*, (Éditions Saint-Paul, Luxembourg 1999)
* *U-Boot Christen und andere*, (Éditions Saint-Paul, Luxembourg 2000)
* *Te Matrem praedicamus, Band 3, Oktavprediger 1973-2001 und ihre Botschaft* (Éditions Saint-Paul, Luxembourg 2002)
* *Te Matrem praedicamus, Band 2, Oktavprediger 1966-1972 von Frédéric Rasqué* (Éditions Saint-Paul, Luxembourg 2002)
Kaffiskichelchen

E **Kaffiskichelchen** oder eng **Mëtsch** ass e Gebäck, dat ee gewéinlech mueres beim Kaffi ësst.

Zu Lëtzebuerg ginn déi heite Bakwueren zu de Kaffiskichelcher gezielt:
* Croissant (mat Botter oder gefëllt mat Schockela oder Mandelcrème)
* Aachtchen
* Äppeltäsch
* Schneck
* Streisel einfach oder gefëllt
* Trëtz
* Eeërfliedchen
* Berliner
* Mohnschneck
* Schockelaskichelchen
* Schuedi, asw.

Kuch oder Taarten, déi éischter als Dessert oder nomëttes beim Kaffi zerwéiert ginn, si keng Kaffiskichelcher.

## Um Spaweck
Csesznek

**Csesznek** (op Däitsch: Zeßnegg, op Kroatesch: Česneg a Slowakesch: Česnek) ass en Duerf mat ronn 600 Awunner an der Veszprém Komitat, Ungarn, dat eng relativ bekannte mëttelalterlech Buerg opweises huet.

Dës Buerg gouf géint d'Joer 1263 vum Baron Jakab Cseszneky baue gelooss, deen de Schwertdréier vum Kinnek Béla IV. war. Hien a seng Nokomme sinn no der Buerg Cseszneky genannt ginn. Tëscht 1326 a 1392 war d'Buerg am Besëtz vum Kinnek, bis dann de Kinnek Sigismund se mat der Garai Famill géint d'Banat vu Macsó getosch huet.

1482 ass déi männlech Linn vun de Garais ausgestuerwen an de Matthias Corvinus huet d'Buerg der Szapolyai Famill geschenkt. 1527 huet de Baron Bálint Török se iwwerholl. Wärend dem 16. Joerhonnert waren et d'Csábi, Szelestey a Wathay Famillen deene Csesznek gehéiert huet. De Lőrinc Wathay huet 1561 mat Erfolleg d'Belagerung vun den Ottomanen zeréckgeschloen. Mä 1594 gouf d'Schlass trotzdeem vun den tierkeschen Truppe besat, bis datt 1598 d'Ungarn se nees séier zeréckhaten. Den Dániel Esterházy huet d'Schlass an d'Duerf 1635 kaaft a vun där Zäit u bis 1945 ware se fest am Besëtz vun der Esterházy Famill.

## Um Spaweck
* D'Duerf an d'Buerg
* Csesznek bei Wëllkomm an Ungarn!
* Biller aus der Vulleperspektiv
* Tourismusgesellschaft vu Bakony
* d'Zirc-Regioun
* Biller vun der Buerg 1
* 3D Biller vun der Buerg 2
* Csesznek - Linksammlung
Vincent Wiesenbach

De **Vincent Wiesenbach**, gebuer de 4. Abrëll 1880 zu Dikrech, déidlech verongléckt den 11. Juni 1911 zu Wiener Neustadt (Éisträich), war e lëtzebuergesche Pilot a Pionéier vun der internationaler Aviatioun.

De Vincent Wiesenbach war den éischte Lëtzebuerger mat engem Piloteschäin. Iwwer hien huet d'Amicale vun de fréiere Piloten, *[[Vieilles Tiges]]*, déi vun engem anere Pionéier, dem Lou Hemmer, 1979 gegrënnt gouf, an haut de Camille Montaigu als President huet, fläisseg recherchéiert. Et geet doraus ervir, datt de Vincent Wiesenbach am Mäerz 1910 zu Cannes a Frankräich seng Pilotelizenz krut. Si hat d'Nummer 51 no der Nomenclature vun der franséischer Aviatioun, e Joer nodeem Frankräich de Piloteschäin agefouert hat (1909). Virdrun, 1908 an 1909, war de Vincent Wiesenbach Mecanicien zu Le Mans bei de berüümte Bridder Wright, déi 1903 als éischt e kontrolléierte Fluch realiséiert haten.

De Vincent goung duerno an Éisträich an huet do déi jong Aviatioun vu senge Pionéiererfarunge profitéiere gelooss. Zu *Wiener Neustadt* ass hien do den 11. Juni 1911 op engem Fluchmeeting mat sengem selwer gebaute Fliger déidlech verongléckt. Säi Graf ass erëmfonnt ginn an d'Amicale Vieilles Tiges huet Dispositioune geholl, datt hien a säi Graf a gudder Erënnerung bleiwen.

De Vincent Wiesenbach hat e Brudder, de Jacques Wiesenbach, deen och e Pionéier vun der Aviatioun war an deen 1910 op engem Fluchmeeting zu Munneref déi éischt Fluchversich virgefouert huet. Zu Munneref erënnert d*'Rue des Frères Wiesenbach* un déi zwéin.

## Kuckt och
* Bridder Wright
## Um Spaweck
* Das erste Todesopfer der Aviatik in Oesterreich. Das Flugmeeting in Oesterreich. – Der Flieger Vincenz Wiesenbach tödlich verunglückt,Luxemburger Bürger=Zeitung., 13. Jg., nº 65 (15.06.1911), S. 2. 
* Säit vun der Amicale ''Vieilles Tiges''

## Literatur
* an der Revue (Zäitschrëft) 1946 Nummer 15 Säit 309: E Besuch vun der Revue beim Brudder vum Vinzenz Wiesenbach (mat 3 Fotoen)
Agnès Spaak

D**'Agnès Spaak**, gebuer den 29. Abrëll 1944 zu Boulogne-Billancourt, ass eng franséisch Schauspillerin a Fotografin. Si ass d'Duechter vum Dréibuchauteur Charles Spaak an d'Sëschter vun der Schauspillerin Catherine Spaak.

## Filmographie (Auswiel)
* *Douce violence* (1962), vum Max Pécas
* *El secreto del Dr. Orloff*(1964), vum Jesús Franco
* *Un amore* (1965), vum Gianni Vernuccio
* *Sursis pour un espion* (1965), vum Jean Maley
* *La ragazzola* (1965), vum Giuseppe Orlandini
* *Te lo leggo negli occhi* (1965), vum Camillo Mastrocinque
* *[[Gern hab' ich die Frauen gekillt]]*(1966), vum Alberto Cardone, Robert Lynn a Sheldon Reynolds
* *Baraka sur X 13* (1966), vum Maurice Cloche
* *Dio li crea... Io li ammazzo!* (1967), vum Paolo Bianchini
* *Killer calibro 32* (1967), vum Alfonso Brescia
* *Meglio vedova* (1968), vum Duccio Tessari
* *La morte sull'alta collina* (1969), vum Fernando Cerchio
* *Ehi amigo... sei morto!* (1971), vum Paolo Bianchini
* *Cose di Cosa Nostra*(1971), vum Steno

## Um Spaweck
Aulnay-sur-Iton

**Aulnay-sur-Iton** ass eng franséisch Gemeng am Departement Eure an der Regioun Normandie.

Aulnay läit am Dall vum Iton.
## Nopeschgemengen

## Ernimmenswäertes
De lëtzebuergeschen Tour de France-Gewënner François Faber ass zu Aulnay op d'Welt komm.
Äppeltäsch

Eng **Äppeltäsch** ass e Kaffiskichelchen a Form vun engem Dräieck. En ass aus séissem Bliederdeeg, deen, ier e gebak gëtt, an ongeféier 10-mol 10&nbsp;cm grouss Quadrater geschnidde gëtt an dann, nodeem e Flapp Äppelkompott dropkoum, an der Diagonal gediebelt a schliisslech um Bord uneneegedréckt gëtt.

## Um Spaweck
Bridder Wright

D**'Bridder Wright**, den Orville (gebuer den 19. August 1871 zu Dayton, Ohio a gestuerwen den 30. Januar 1948) an de Wilbur Wright (gebuer de 16. Abrëll 1867 zu Melville, Indiana a gestuerwen den 30. Mee 1912 zu Dayton Ohio) hunn déi éischt kontrolléiert Flich mat Motorfligere gemaach.

Déi motoriséiert Flich vum Karl Jatho, virdrun, ginn allgemeng als *net kontrolléiert* betruecht, och wann dat haut ëmstridden ass.
 
## Kuckt och
* Vincent Wiesenbach

## Um Spaweck
Karl Jatho

De **Karl Jatho**, gebuer den 3. Februar 1873 zu Hannover, an do gestuerwen den 8. Dezember 1933, war en däitsche Fluchpionéier an deen éischte Mënsch, deen nogewisenermoossen e motoriséierte Vol mat Erfolleg duerchgefouert huet.

Als Inspekter am technesche Revisiounsbüro vun der Stad Hannover huet de Jatho 1896 säin éischte Seegelfliger an engem Schapp bei der Stad gebaut. Well hien net zefridde war mat sengem éischte Vol, a well en onroueg war nom déidlechen Accident vum Otto Lilienthal am selwechte Joer, huet hie säi Fliger stänneg perfektionéiert.

Den 18. August 1903, véier Méint virum éischte gesteierte Motorflug vun de Bridder Wright, huet en een ongesteierte Motorflug an der Vahrenwalder Heide bei Hannover duerchgefouert, dee „vu véier Aenzeien notariell bestätegt“ ginn ass. Säi Fliger, en 10-PS-Doppeldecker mat 36 m² Fligelfläch, ass ronn 20 Meter wäit knapps 30&nbsp;cm iwwer dem Buedem geflunn. De Jatho huet dës Leeschtung dräi Méint méi spéit mat engem 80 Meter laange Vol an enger Héicht vun 2,70 m verbessert.

Ob een de Karl Jatho oder d'Bridder Wright als déi Piloten ukucke soll, déi den éischte kontrolléierte Fluch realiséiert hunn, ass haut ëmmer nach ëmstridden.

## Um Spaweck
Lou Hemmer

De **Louis** ("**Lou**") **Hemmer**, gebuer den 1. Dezember 1904 an der Stad Lëtzebuerg, och do gestuerwen den 23. Mee 1987, war e lëtzebuergesche Pilot a Pionéier vun der lëtzebuergescher Aviatioun. Säi ganzt Liewen huet hie sech fir de Bau vun engem Fluchhafen zu Lëtzebuerg agesat.

Vun 1923 bis 1926 war hie belsche Militärpilot a war duerno als Serjant bei der Reserve. 1926 gouf hie "Champion de Belgique des Aviateurs Militaires de Réserve", a krut vum belsche Kinnek Albert I. d*'Coupe du Roi* iwwerreecht. 1928 huet hien zu Bréissel de "Brevet de transport public", an 1932 zu Paräis de Brevet als Fluchinstrukter gemaach. Hie war spéider drësseg Joer laang de Chefinstrukter vum "Aéro-Club du Grand-Duché de Luxembourg".

De 17. Juni 1928 ass hien um vun him organiséierte Walfer Fluchmeeting, op de Steseler Wisen, viru méi wéi 40.000 Zuschauer, mat sengem Doppeldecker mat véier Sëtzer vum belsche Fligerconstructeur R.S.V. geflunn. Do sinn och eng Rei vu Komeroden opgetratt a säi Fliger gouf bei där Geleeënheet a Presenz vun der groussherzoglecher Famill op den Numm *Prince Jean* gedeeft. Duerno goufen ëm déi 100.000 landschaftlech Vuë mat der Stampe opgeholl an als Postkaarte verkaf. De Lou Hemmer ass vu Fluchfest zu Fluchfest geflunn, an zu Lëtzebuerg gouf et bal kee Sonndeg wou net iergendwou e Meeting war, well seng Fluchmaschinn konnt bal op jiddwer Rommelsstéck fortfléien a landen. Hie krut och Reklammsverträg vu private Firmae fir Fluchblieder aus dem Fliger ze werfen a mat faarwegem Auspuffdamp um Himmel Reklammsloganen ze molen.
1934 huet hien eng gebrauchte Fokker D-7 op enger Stee zu Bréissel kaaft, mat där hie Loftpost transportéiert huet. Bei der däitscher Besatzung 1940 goufen all seng Fliger, déi um Findel stoungen, confisquéiert.

Direkt nom Krich huet de Lou Hemmer nei Fligere kaf, obschonn d'Begeeschterung fir d'Fluchfester beim Publikum ofgeholl hat. Beim Plangen a beim Bau vum Stauséi Uewersauer an dem Pompelspäicherwierk Veianen gouf hie verflicht fir mam Philippe Schneider Loftopname vun de Sitten ze maachen. Bei dësen Aarbechte koum et zu engem Accident, wéi déi zwee mat engem frieme Fliger wollten Opname maachen. De Fliger ass aus enger Héicht vu véierhonnert Meter an e Bam gefall. Glécklecherweis blouf et bei nëmme liichte Blessuren, an enger kapotter Kamera.

* 1952 war hie Grënnungsmember vun der *Union des Pilotes de l'Aviation Luxembourgeoise*
* 1955 war hien den éischte Lëtzebuerger, deen den *Diplome Paul Tissandier* vun der *Fédération Aéronautique Internationale (FAI)* krut
* 1979 huet hien d'Amicale vun de fréiere Pilote *Vieilles tiges* gegrënnt.

Am Ufank huet hien zu Ëlwen gewunnt, duerno zu Walfer, wou en e Bistro mat Restaurant *(Hotel du Château)* hat. Do hat hien och am Gaart säi Fliger als Ausstellungsstéck montéiert.

Zu Munneref an um Findel droe jee eng Strooss säin Numm.

## Kuckt och
* Gust Kayser
* Vincent Wiesenbach
* Alexander Zoubkoff

## Um Spaweck
* Säit vun der ''Amicale des Vieilles Tiges de l'Aviation luxembourgeoise (A.V.T.A.L.'')
* ''Säit vun der Fédération aéronautique luxembourgeoise''
Canton d'Évreux-Ouest

De **Canton d'Évreux-Ouest** ass eng fréier franséisch administrativ Andeelung am Arrondissement Évreux, am Departement Eure an der Regioun Normandie.

## Gemengen am Kanton

| Arnières-sur-Iton || align="right" | 1&nbsp;500 || align="right" | 27180 || align="right" | 27020
|-
| Aulnay-sur-Iton || align="right" | 590 || align="right" | 27180 || align="right" | 27023
|-
| Caugé || align="right" | 746 || align="right" | 27180 || align="right" | 27132
|-
| Claville || align="right" | 1&nbsp;031 || align="right" | 27180 || align="right" | 27161
|-
| Évreux || align="right" | 51&nbsp;198 || align="right" | 27000 || align="right" | 27229
|-
| Saint-Sébastien-de-Morsent || align="right" | 3&nbsp;812 || align="right" | 27180 || align="right" | 27602
|}
Joaquín Torres García

De **Joaquín Torres García**, gebuer den 28. Juli 1874 zu Montevideo, a gestuerwen den 8. August 1949 och do, war en uruguayesche Moler.

Dem Torres säi Papp war Spuenier, an deen ass wéi de Joaquín 17 Joer al war, mat senger Famill nees zeréck vum Urugay a Katalounien geplënnert.

Den Torres huet säi Konschtstudium zu Barcelona op der *Escuela Oficial de Bellas Artes* gemaach.

Wéi de Joaquín Torres 1934 mat senger Famill an den Urugay geplënnert ass, gouf hien den 8. Oktober Professer op der *Facultad de Arquitectura del Uruguay* genannt.

## Seng Schrëften (Auswiel)
* *Historia de mi vida*, 1939, Publicaciones de la Asociación de Arte Constructivo, Montevideo. Seng Autobiographie, déi hien an der drëtter Persoun geschriwwen huet. 
** *Histoire de ma vie*, 2000, eng Iwwersetzung vun der Catherine Ballestero, Ides et Calendes, Kollektioun *Pergamines* 
* *Metafísica de la Prehistoria Indoamericana*, 1939, Publicaciones de la Asociación de Arte Constructivo, Montevideo

## Um Spaweck
*Websäit vum ''Museo Torres García'' vu Montevideo op Spuenesch
Otto Lilienthal

**Karl Wilhelm Otto Lilienthal**, gebuer den 23. Mee 1848 zu Anklam, Provënz Pommern, a gestuerwen den 10. August 1896 zu Berlin no engem Fligerongléck, war e Pionéier vun der Entwécklung vun der Fligerei.

No den Erkenntnesser vun haut war hien den éischte Mënsch, dee mat Erfolleg, a méi wéi eng Kéier, d'Fléien ausprobéiert huet, an zwar mat engem *Apparat*, dee méi schwéier war wéi d'Loft. Seng experimentell Viraarbechten hunn zur physikalescher Beschreiwung vun de Flilleken (däitsch: *Tragflächen*) gefouert. Säi Fluchprinzip war de selwechten, op dee méi spéit d'Bridder Wright gesat hunn, an dee si weider op de Fliger zou entwéckelt hunn.

## Um Spaweck
Blaise Pascal

De **Blaise Pascal**, gebuer den 19. Juni 1623 zu Clermont-Ferrand, a gestuerwen den 19. August 1662 zu Paräis, war e franséische Philosoph an Naturwëssenschaftler.

De Blaise Pascal gouf schonn als Kand als mathematescht Genie betruecht.

Hien huet a jonke Joren eng Rechemaschinn entworf an hien huet 1647 d'Gesetz vun de kommunizéierende Réier entdeckt.

Hien ass op d'Iddi komm fir de Barometer ze benotze fir d'Héichtemeter (iwwer dem Mier) vun enger Plaz ze bestëmmen.

## De Pascal an den Transport
Eng manner bekannt Erfindung déi him zougeschriwwe gëtt, war d'Installatioun vu reegelméissegen urbanen Transportverbindunge mat Kutschen.

Hien ass am Alter vun 39 Joer am Klouschter Port-Royal gestuerwen.

## Publizéiert Wierk (Auswiel)
* *Les pensées* (dem Pascal seng philosophesch Iddiën)
* *Les Provinciales* (eng Apologie vum Jansenismus)

## Um Spaweck
Pingo

E **Pingo** (Inuktitut: Hiwwel) ass eng Këppchen déi méi oder manner ronn ass, an eleng a Gebidder mat Permafrascht ze fannen ass. De Pingo besteet aus engem Aiskär, enger sougenannter Äislëns déi am Buedem läit, an dem Buedem deen driwwer ass, an dee vum Äis an d'Luucht gehuewe gouf.

Pingoe fënnt een an Nordamerika, Nordsibirien, am Norde vum Ural, op Grönland, an der Antarktis, an Alaska an op Spitzbergen.

A Sibirien si Pingoen ënner dem jakuteschen Numm *bulganniakh* bekannt.

## Pingoruin
Pingoruine si Sanken am Terrain déi no der Äiszäit entstane sinn, wéi et a Mëttel- a Westeuropa méi waarm gouf, an d'Äis geschmolt ass. Vill sou Dällte fënnt en am Héije Venn. Do gi se **Vivier** genannt, a sinn d'Reschter vu pingoähnleche Formatiounen, Palsa genannt. Och an Holland sinn der ze fannen. Eng vun de bekannte Pingoruinen ass d'Esmeer tëscht Veenhuizen a Bovensmilde.

## Um Spaweck
Canton de Breteuil (Eure)

De **Canton de Breteuil** ass eng franséisch administrativ Andeelung am Arrondissement Évreux, am Departement Eure an der Regioun Normandie.

## Gemengen am Kanton

| Les Baux-de-Breteuil || align="right" | 578 || align="right" | 27160 || align="right" | 27043
|-
| Bémécourt || align="right" | 456 || align="right" | 27160 || align="right" | 27054
|-
| **[[Breteuil]]** || align="right" | 3&nbsp;473 || align="right" | 27160 || align="right" | 27112
|-
| Le Chesne || align="right" | 411 || align="right" | 27160 || align="right" | 27157
|-
| Cintray || align="right" | 361 || align="right" | 27160 || align="right" | 27159
|-
| Condé-sur-Iton || align="right" | 755 || align="right" | 27160 || align="right" | 27166
|-
| Dame-Marie || align="right" | 89 || align="right" | 27160 || align="right" | 27195
|-
| Francheville || align="right" | 1&nbsp;151 || align="right" | 27160 || align="right" | 27265
|-
| Guernanville || align="right" | 85 || align="right" | 27160 || align="right" | 27303
|-
| La Guéroulde || align="right" | 622 || align="right" | 27160 || align="right" | 27305
|-
| Saint-Denis-du-Béhélan || align="right" | 145 || align="right" | 27160 || align="right" | 27532
|-
| Saint-Nicolas-d'Attez || align="right" | 124 || align="right" | 27160 || align="right" | 27573
|-
| Saint-Ouen-d'Attez || align="right" | 224 || align="right" | 27160 || align="right" | 27578
|-
| Sainte-Marguerite-de-l'Autel || align="right" | 384 || align="right" | 27160 || align="right" | 27565
|}
John Belli

Den **Giovanni Pietro ''John'' Belli**, gebuer den 12. Abrëll 1936 zu Dikrech, ass e lëtzebuergesche Sänger a Conferencier.

1937-1952 De John Belli huet seng Kannerzeit zu Ëlwen verbruecht, wou hien an der Musek an am Gesangveräin aktiv war.

1953 war hien zu Dikrech am Gesank an huet Theater gespillt. Hien huet bei villen nationalen an internationale Gesangconcourse matgemaach.

1958 ass hien an de Conservatoire vun der Stad Lëtzebuerg gaangen, an huet bei de Professeren Nic Schuh (Gesang) an Eugène Heinen (Diktioun) studéiert.

1962 ass hie mam Chris Baldo op Tournée op Eupen, Oochen, Köln a Bonn gaangen. 1964 huet hie säin Orchester, de *John Belli Sextett*, gegrënnt.

An den 1970er Joren huet hie mam Orchester Josy Martin bei der Loterie Nationale gesongen an ass mat ville lëtzebuergeschen Artisten opgetrueden, ënner anerem mat senger Duechter Chantal, mam Angèle Mirkes, Hary Haagen, Fernand Fox, Léon Maier, Colette a Fernand, Greg Denis, Aly a Micky Bintz, Marc Faber, René Pütz, Marcel Jander, Fausti, Fernand a Josiane Gillen, Perol, Arthur Henn a Roger Müller. Do donieft huet hien Hochzäitsmasse mat den Organisten Josy Martin, Albert Leblanc a Mathieu Lamberty gesongen.

1972 huet hien zu Solingen op engem internationale Gesangsconcours "Die Bronzene Note" gewonnen. Hie gouf do vun der Plackefirma HERKA(D) entdeckt an huet fir si vun 1972 bis 1995 gesongen, op CDe, wéi z.&nbsp;B. *Wir grüßen alle, Bunter Melodienmix* an *The Best of Super Trucker Song* nieft dem Tom Astor, Johny Hill a Gunter Gabriel.

1973 ass hie mam Marcel Jander,Angèle Mirkes a Josée Wilmes op enger duebeler LP *E schéinen Owend mam Greg Denis*. 1978 séngt hie mam Camillo, Emile Berna, Emelie Cao-Foubert, Jeannot Linden a.v.a. op enger duebeler LP mat Dicks-Operette mam groussen Orchester vun RTL, dem spéideren OPL.

1987" Eng Rees an d'Ländchen" MC bei Luxembourg-Sound mam Angèle Mirkes,Christiane Raach a J.Belli

1989" Bei ons am Ländchen" MC bei Luxembourg-Sound mam Angèle Mirkes,Christiane Raach a J.Belli

Vun 1989 bis 1997 huet hien d'Animatioun vun der Nationalloterie gemaach, déi hie vum Fernand Wark iwwerholl hat. Zanterhier animéiert a séngt en op Rentner- an Amiperasfeieren, schwätzt Reklammespoten, mécht Synchronisatiounen, wéi z.&nbsp;B. bei den Zeechentrickfilmer *[[De Kleesche mat der Mutz]]* an *[[Tristan an Isolde]]*, a mécht Radiossendunge bei Lokalradioen.

1992 huet de Jang Linster mam John Belli, Fernand Fox, Jang Zeimet, Susy Lentz, a.v.a. fir de 25. Anniversaire vum *Wäifescht Schwéidsbeng* den CD *Erbäi dir Bacchusbréider* produzéiert.

2009 Produzeiert de Jang Linster mam John Belli den DVD "LETZKULTI" letzebuergesche KARAOKE"

Den 10.Oktober 2009 krut de John Belli de Kulturpräis vun der Gemeng Nidderkäerjeng iwwerreecht.

### CDen (Auswiel)

**John Belli 65*
**Ech wënschen dir e schéinen Dag*
## Kuckt och
* Lëscht vu lëtzebuergesche Museker
Canton de Damville

De **Canton de Damville** ass eng fréier franséisch administrativ Andeelung am Arrondissement Évreux, am Departement Eure an der Regioun Normandie.

## Gemengen am Kanton

| Avrilly || align="right" | 323 || align="right" | 27240 || align="right" | 27032
|-
| Buis-sur-Damville || align="right" | 768 || align="right" | 27240 || align="right" | 27416
|-
| Chanteloup || align="right" | 60 || align="right" | 27240 || align="right" | 27145
|-
| Corneuil || align="right" | 385 || align="right" | 27240 || align="right" | 27172
|-
| Damville || align="right" | 2&nbsp;017 || align="right" | 27240 || align="right" | 27198
|-
| Les Essarts || align="right" | 282 || align="right" | 27240 || align="right" | 27225
|-
| Gouville || align="right" | 287 || align="right" | 27240 || align="right" | 27293
|-
| Grandvilliers || align="right" | 334 || align="right" | 27240 || align="right" | 27297
|-
| L'Hosmes || align="right" | 80 || align="right" | 27570 || align="right" | 27341
|-
| Manthelon || align="right" | 271 || align="right" | 27240 || align="right" | 27387
|-
| Roman || align="right" | 248 || align="right" | 27240 || align="right" | 27491
|-
| Le Roncenay-Authenay || align="right" | 296 || align="right" | 27240 || align="right" | 27024
|-
| Le Sacq || align="right" | 240 || align="right" | 27240 || align="right" | 27503
|-
| Sylvains-les-Moulins || align="right" | 919 || align="right" | 27240 || align="right" | 27693
|-
| Thomer-la-Sôgne || align="right" | 302 || align="right" | 27240 || align="right" | 27634
|-
| Villalet || align="right" | 74 || align="right" | 27240 || align="right" | 27688
|}
Canton du Neubourg

De **Canton du Neubourg** ass eng franséisch administrativ Andeelung am Arrondissement Évreux, am Departement Eure an der Regioun Normandie.

## Gemengen am Kanton

| Bérengeville-la-Campagne || align="right" | 258 || align="right" | 27110 || align="right" | 27055
|-
| Canappeville || align="right" | 564 || align="right" | 27400 || align="right" | 27127
|-
| Cesseville || align="right" | 331 || align="right" | 27110 || align="right" | 27135
|-
| Crestot || align="right" | 294 || align="right" | 27110 || align="right" | 27185
|-
| Criquebeuf-la-Campagne || align="right" | 192 || align="right" | 27110 || align="right" | 27187
|-
| Crosville-la-Vieille || align="right" | 489 || align="right" | 27110 || align="right" | 27192
|-
| Daubeuf-la-Campagne || align="right" | 199 || align="right" | 27110 || align="right" | 27201
|-
| Écauville || align="right" | 73 || align="right" | 27110 || align="right" | 27212
|-
| Ecquetot || align="right" | 306 || align="right" | 27110 || align="right" | 27215
|-
| Épégard || align="right" | 406 || align="right" | 27110 || align="right" | 27219
|-
| Épreville-près-le-Neubourg || align="right" | 361 || align="right" | 27110 || align="right" | 27224
|-
| Feuguerolles || align="right" | 152 || align="right" | 27110 || align="right" | 27241
|-
| Hectomare || align="right" | 184 || align="right" | 27110 || align="right" | 27327
|-
| Houetteville || align="right" | 198 || align="right" | 27400 || align="right" | 27342
|-
| Iville || align="right" | 401 || align="right" | 27110 || align="right" | 27354
|-
| Marbeuf || align="right" | 296 || align="right" | 27110 || align="right" | 27389
|-
| **[[Le Neubourg]]** || align="right" | 3&nbsp;833 || align="right" | 27110 || align="right" | 27428
|-
| Saint-Aubin-d'Écrosville || align="right" | 563 || align="right" | 27110 || align="right" | 27511
|-
| Le Tremblay-Omonville || align="right" | 270 || align="right" | 27110 || align="right" | 27658
|-
| Le Troncq || align="right" | 124 || align="right" | 27110 || align="right" | 27663
|-
| Venon || align="right" | 276 || align="right" | 27110 || align="right" | 27677
|-
| Villettes || align="right" | 125 || align="right" | 27110 || align="right" | 27692
|-
| Villez-sur-le-Neubourg || align="right" | 239 || align="right" | 27110 || align="right" | 27695
|-
| Vitot || align="right" | 446 || align="right" | 27110 || align="right" | 27698
|}
Alexander Zoubkoff

Den **Alexander Anatolewitsch Zoubkoff**, gebuer de 25. September 1901 zu Ivanovo-Woznessensk a Russland, a gestuerwen de 27. oder 28. Januar 1936 zu Lëtzebuerg, war e russeschen Emigrant a Schwoer vum Däitsche Keeser Wëllem II..

Deem seng Schwëster, d'Viktoria vu Preisen, déi an engem éischte Bestietnes mam Adolf zu Schaumburg-Lippe bestuet war, hat 1927, nodeem hiren éischte Mann 1916 am Éischte Weltkrich gefall war, den Alexander Zoubkoff bestuet, dee 34 Joer méi jonk wéi si war. Den Zoubkoff hat sech nämlech als russeschen Adelegen ausginn, deen an der russescher Revolutioun alles verluer hat. Si war drop eragefall. Wéi de Schwindel opgeflunn ass, koum et zum grousse Skandal, an den Alexander huet sech duerch d'Bascht gemaach, huet allerdéngs alles matgeholl, wat net ugeneelt war. Hie koum dunn op Lëtzebuerg, wou hien eng Zäit laang am Schlass-Hotel vu Mäertert gewunnt huet. Hie war Medezinstudent an huet als Garçon an engem bekannte Restaurant an der Stad geschafft. De Skandal ass nach doduerch méi staark empfonnt ginn, well de Restaurant, an deem hien zerwéiert huet, ee Schëld ophänken hatwou dropstoung: *Hier bedient Sie der Schwager des Kaisers*.

De Pionéier vun der lëtzebuergescher Aviatioun, de Lou Hemmer, hat den Alexander Zoubkoff mobiliséiert, fir 1933, op engem Fluchmeeting, deen hien zu Walfer organiséiert hat, fir eng Gage vu fënnefhonnert Frang, mam Fallschierm erofzesprangen. Sou gouf den Zoubkoff déi éischt Persoun, déi zu Lëtzebuerg mam Fallschierm erofgesprongen ass. Hien ass och nach duerno, wann et him u Geld gefeelt huet, mam Lou Hemmer op anere Meetingen opgetrueden.

Den Zoubkoff huet seng Memoirë geschriwwen. Déi, gradewéi och déi vu senger veraarmter Fra Viktoria, hunn eng grouss Opmierksamkeet fonnt.

1936 ass den Zoubkoff zu Lëtzebuerg gestuerwen.

## Publikatiounen déi liesenswäert sinn
* Zoubkoff, Alexander: *Mein Leben und Lieben*, Bouvier, 12/2005, 
* Zoubkoff, Viktoria, geb. Prinzessin von Preußen: *Was mir das Leben gab - und nahm*, General-Anzeiger/Bouvier Verlag, Bonn, 2005

## Literatur
* Tsé Katchour: *Zoubkoff: Le roman (vrai) d'un séducteur oublié.* L'Harmattan - Romans historiques, 2021.

## Um Spaweck
* Biographie vun der Prinzessin Viktoria von Preussen
* Wat de Generalanzeiger iwwer der Viktoria hir Memoire schreift
Berbuerger Schmelz

D**'Berbuerger Schmelz** op der Sir an der Gemeng Manternach war am spéiden 18. a fréien 19. Joerhonnert eng traditionell Schmëdd a Schmelz zu Lëtzebuerg. Der Berbuerger Schmelz hir Bedeitung louch ënner anerem doran, well Bridder Metz vun do aus am 19. Joerhonnert déi wichtegst Schmelzhären zu Lëtzebuerg goufen.

D'Schmelz gouf 1755 vum Här vu Berbuerg, dem Jean Philippe Baron d'Arnould et de Soleuvre, gegrënnt. Si gouf duerno vum Léopold Joseph Fabert vun Nanzeg iwwerholl an 1806 ëm eng Eisespléckerei um Site « Les Rochers » erweidert.

1816 huet den Industrielle Jean-Nicolas Collart d'Schmelz kaaft a weider bedriwwen. D'Eisespléckerei goung dat selwecht Joer ausser Betrib. D'Eise gouf elo a Walzwierker weiderverschafft. 1837 huet de Collart déi fréier Eisespléckerei un de Jacques Lamort verkaaft, deen ob där Plaz eng Pabeierfabrick gebaut huet.

D'Schmelz selwer huet de Jean-Nicolas Collart am Krisejoer 1837 un d'Bridder Metz verpacht a si ass vun 1838 u vun der Société en commandite Auguste Metz & Cie bedriwwe ginn. 1842 huet den Héichuewe vun der Berbuerger Schmelz 700 Tonne Goss produzéiert, bei enger Gesamtproduktioun am Land vu 7.300 Tonnen.

Wéi all d'Schmelze virun 1850 huet och déi Berbuerger Bounenäerz an Holz respektiv Holzkuele verschafft. Den Auguste Metz huet allerdéngs zu Berbuerg déi éischt Versich gemaach fir Minett am Héichuewen ze reduzéieren.

De Pachtvertrag gouf 1859 tëscht dem Norbert Metz an dem Charles a Jules Collart erneiert. Enn der 1860er Jore gouf d'Berbuerger Schmelz zougemaach. D'Bridder Metz hate schonn 1845 zu Eech eng méi modern Schmelz, déi mat Kock a Minett bedriwwe gouf, gebaut.

Am Oktober 2022 goufe bei Baggeraarbechten um Site vun der fréierer Cité Syrdall méiglech Iwwerreschter vun der fréierer Schmelz fonnt.

## Kuckt och
* Siderurgie zu Lëtzebuerg

## Um Spaweck
*D'Berbuerger Schmelz op industrie.lu.